**Д О К Л А Д**

***ЗА ДЕЙНОСТТА НА НЧ „САМООБРАЗОВАНИЕ – 1914 Г.” – С. СТОБ, ОБЩИНА КОЧЕРИНОВО***

***ПО ИЗПЪЛНЕНИЕ НА ОБЩИНСКАТА ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ /по чл.26, ал.2 от ЗНЧ/ ЗА 2022Г.***

 **І. Анализ на дейността:**

 *1. Състоянието на читалищната сграда.*

 Читалищната сграда в с. Стоб е в окаяно състояние и е неизползваема поради необходимостта от основен ремонт. Падат мазилки и части от покрива липсват. Библиотеката и центъра за административни услуги се помещават в сградата на кметството. Състоянието им е много -добро.

 *2. Връзки с институции.*

 Читалището има дългогодишен опит в работата си с различни институции: местната и общинска администрация, дирекция „Социални дейности”, СИБ – регион югозападен, с много културни институции както на територията на страната, така и извън нея, като продължаваме съвместната си работа с: /КУД „Гоце Делчев” – Р Македония.

 *3. Задължителна документация.*

 Проведени са 4 заседания на настоятелството. Води се необходимата документация за читалищата и се архивира.

 **ІІ. Културно-масови мероприятия:**

 През 2022 г. читалището работи по годишен план и календарен план за инициативи приети през м. Януари:

 **м. Януари**

 - По традиция на 8.01. се отбеляза „ Деня на бабата” – с читалищните членове се посещават бабите, на които през изминалата година са се родили внучета. Организираме традиционна за обичая „Бабуване” възстановка.

 - На 20.01. съвместно с читалище „Пробуда” се отбеляза Деня на родилната помощ.

 **м. Февруари**

 - На 01.02. съвместно с членовете на „Клуба на пенсионера и хората с увреждания” се чества деня на „Св. Трифон” – проведе се конкурс за най-хубаво бяло и червено вино.

 **м. Март**

 - 03.03. - съвместно честване на Националния празник с читалище „Пробуда” и община Кочериново.

 - 08.03. – Деня на жената - с жители на с. Стоб.

 **м. Април**

 - Пролетно почистване на кътове за отдих в с. Стоб с участие на служители от кметството, читалището, ТИЦ и младежи.

 - Както всяка година по традиция на „Лазаровден” посрещаме лазарки от СОУ „Христо Ботев”- гр. Кочериново, като откъсваме зелени върбови клонки, украсяваме вратите за здраве и изпълняват обичай с любовно-женитбен характер.

 - На „Велики четвъртък” традиционно замесване на козунаци и боядисване на яйца от читалищни самодейци.

 **м. Май**

 - 14.05. – Почитане пророк „Еремия”- излет с читалищни самодейци и църковния хор в м. „Цръквището”.

 - 24.05. – Честване на българската писменост и култура – отдаваме почит на Светите братя Кирил и Методий заедно с бивши учители, читалищни самодейци и ученици.

 **м. Юни**

 **-** 01.06. – Международен ден на детето – Игри и забавления сдецата от селото.

 - Еднодневна екскурзия до „Рилската Света обител” -

 отбелязване на „Еньовден” съвместно с жители от с. Пороминово, с които събираме различни треви и билки, чиято лечебна сила на този ден е голяма.

 **м.Юли**

 - Подготовка и провеждане на Традиционния събор на селото.

 **м.Август**

 - Еднодневна екскурзия до Р Гърция с жители на селото.

 **м. Септември**

 - 08.09.- Еднодневна екскурзия до Петрич, Рупите и Беласица - посещение на културни и религиозни обекти.

 **м. Октомври**

 - Ден на „Традицията продължава” с направата на българското традиционно ястие „качамак”, приготвено от най-възрастните читалищни самодейци.

 **м.Ноември**

 - 21.11. – Организиране на празнична вечер, посветена на „Християнското семейство”

 **м. Декември**

 - 03.12. – Международен ден на хората с увреждания с членовете на клуба на хората с увреждания.

 - 31.12. – Новогодишно тържество за жителите на с. Стоб

 **ІІІ. Социална дейност**.

 - „Център за административни, консултантски и копирни услуги”- Предоставят се услуги на социално слаби, пенсионери и учащи безплатно.

 - „Клуб на хората с увреждания и пенсионера”. В клуба се организират съвместни чествания на рождени дни, именни дни, както юбилеи и др. празници. Раздават се помощи на социално слабите, попълват се молби и декларации за социалните служби, провеждат се събрания и презентации.

 **ІV. Финансово-стопанска дейност.**

 Читалището се финансира от държавна субсидия и общинския бюджет. Допълнителни субсидии получаваме от участие в конкурси и изготвяне на проекти.

 **V. Библиотечна дейност.**

 По проект „Глобални библиотеки” предоставяме на читателите: е-заетост, е-култура, е-образование, е-здраве. Ето и показателите за 2022 г.:

* брой посещения – 1045, от които за ползване на компютрите –505 бр.,
* уникални потребители – 88 бр.
* заети библиотечни документи – 480 бр.
* прожекция с мултимедия - 3 бр.
* търсене на информации за свободни работни места – 22 бр.
* оформление на CV – 3
* Обмен на добри практики – 3 бр.
* Партньорства – кметство, социални служби, ТИЦ, д-р Киров, клуб на пенсионера; Дружеството на хората с увреждания и читалища от общината и региона.

 Възрастовата граница на ползвателите на глобалната библиотека е от 8 годишни до 75 годишни.

 ИЗГОТВИЛ: \_\_\_\_\_\_\_\_\_\_\_\_\_\_\_\_\_\_

 ЧИТ.СЕКРЕТАР /Т. АНДОНОВА/